CELEX: 32007D0329(03)
Language: ro
Date: 2007-03-20 00:00:00
Title: Decizia Consiliului director al Europol din 20 martie 2007 de stabilire a regulilor de guvernare a dispozițiilor care reglementează normele de aplicare la nivel administrativ pentru participarea ofițerilor Europol în cadrul echipelor de investigare comune

29.3.2007   
            
            
               RO
            
            
               Jurnalul Oficial al Uniunii Europene
            
            
               C 72/35
            
         
      DECIZIA CONSILIULUI DIRECTOR AL EUROPOL
   
   din 20 martie 2007
   de stabilire a regulilor de guvernare a dispozițiilor care reglementează normele de aplicare la nivel administrativ pentru participarea ofițerilor Europol în cadrul echipelor de investigare comune
   (2007/C 72/16)
   CONSILIUL DE ADMINISTRAȚIE,
   având în vedere Convenția Europol, astfel cum a fost modificată prin Actul Consiliului din 28 noiembrie 2002 de stabilire a unui protocol în temeiul articolului 43 alineatul (1) din Convenția privind instituirea unui Oficiul European de Poliție, și Protocolul privind privilegiile și imunitățile Europol, membrii organismelor acestora, directorii adjuncți și angajații Europol, în special articolul 3a,
   având în vedere avizul emis de Organismul Comun de Supraveghere,
   întrucât Consiliul de administrație este cel căruia îi revine sarcina, cu o majoritate de două treimi din membrii săi, de a stabili regulile de guvernare a acordurilor care stipulează normele de aplicare la nivel administrativ pentru participarea ofițerilor Europol în cadrul echipelor de investigare comune.
   ADOPTĂ PREZENTA DECIZIE:
   Articolul 1
   Definiții
   În sensul prezentei decizii:
   
               (a)
            
            
               „echipe de investigare comune ”reprezintă echipa de investigare comună în conformitate cu articolul 3a din Convenția Europol.
            
         
               (b)
            
            
               „unitate națională ”reprezintă singurul organism de legătură între autoritățile naționale competente și Europol în conformitate cu articolul 4 din Convenția Europol.
            
         
               (c)
            
            
               „autorități competente ”reprezintă toate organismele publice existente în statele membre care răspund în conformitate cu legea națională de prevenirea și combaterea criminalității în conformitate cu articolul 2 alineatul (4) din Convenția Europol.
            
         Articolul 2
   Acorduri
   1.   Normele de aplicare la nivel administrativ pentru participarea ofițerilor Europol în cadrul unei echipe de investigare comune se stipulează într-un acord încheiat între Directorul Europol și autoritățile competente din statele membre responsabile pentru formarea echipei de investigare comune.
   2.   Acordurile se încheie cu implicarea unităților naționale din statele membre participante.
   Articolul 3
   Mandatul ofițerilor Europol care participă în cadrul echipelor de investigare comune
   1.   Acordurile specifică atribuțiile, drepturile și obligațiile ofițerilor Europol care participă în cadrul echipei de investigare comune.
   2.   Acordurile prevăd ca ofițerii care participă în cadrul unei echipe de investigare comune să asiste membrii echipei în conformitate cu Convenția Europol și cu legislația națională a statului membru în care acționează echipa.
   Articolul 4
   Conducere și supraveghere
   1.   Acordurile stipulează ca ofițerii Europol care participă în cadrul echipei de investigare comune să își îndeplinească atribuțiile sub conducerea șefului/șefilor echipei identificate în acordul respectiv.
   2.   Acordurile prevăd ca ofițerii Europol să aibă dreptul de a nu executa ordine pe care aceștia le consideră a încălca obligațiile care le revin conform Convenției Europol. În acest caz, ofițerul Europol îl informează pe Directorul Europol cu privire la aceasta, care se consultă cu șeful/șefii echipei pentru identificarea unei soluții. În cazul în care nu se identifică o soluție reciproc satisfăcătoare, Directorul are dreptul să denunțe acordul.
   Articolul 5
   Accesul la date
   Acordurile prevăd ca ofițerii Europol care participă în cadrul echipelor de investigare comune să aibă acces la sistemul computerizat al Europol în conformitate cu dispozițiile Convenției Europol și în concordanță cu standardele de securitate aplicabile (1) pe durata mandatului ca membru al echipei de investigare comune.
   Articolul 6
   Costuri și echipamente
   Acordurile reglementează repartizarea costurilor, inclusiv asigurarea, ocazionate de participarea ofițerilor Europol în cadrul echipelor de investigare comune, totodată specificând condițiile în care se poate folosi orice echipament asigurat de Europol de către membrii echipei de investigare comune.
   Articolul 7
   Denunțarea
   Acordurile prevăd ca acestea să poată fi în orice moment denunțate prin notificarea uneia dintre părți.
   Articolul 8
   Intrarea în vigoare
   Prezenta decizie intră în vigoare la data de 30 martie 2007.
   
      Adoptată la Haga la 20 martie 2007
      
         Hans-Jürgen FÖRSTER
         
         
            Președinte al Consiliului de administrație
         
      
   
   
      (1)  Astfel cum se prevede în Politica privind mijloacele de comunicare utilizate pentru prelucrarea informaţiilor Europol — Document 2450-16 (#16991)